РЕШЕНИЕ

гр. ЛЕВСКИ, _21.01._ 2008 г.

В ИМЕТО НА НАРОДА

Левченски районен съд в публичното съдебно заседание на _шестнадесети  януари_ 2008 г. в състав:

                      Председател: _ПАЛМИРА АТАНАСОВА_
			   Съдебни заседатели: 
			 	                Членове:

при участието на секретаря _Янка Димитрова_ и прокурора __, като разгледа докладваното от съдия Атанасова гр. дело № _20074410100074_ по описа  за _2007_ год., за да се произнесе, взе предвид следното:
Производството е по реда на чл. 192 ал.2 от ГПК.
	След обявяване на решението по гр. д. 20074410100074 по описа на РС Левски, съдът е констатирал, че при изписването на имената на ищцата в диспозитива на решението е допусната техническа грешка, като вместо имената Ц.Д. са изписани имената К.К. предвид изложеното и предвид разпоредбата на чл. 192 ал.2 от ГПК съдът е призовал страните по делото в открито съдебно заседание за изслушване. Страните не се явяват в съдебно заседание и не са взели становище.
Тъй като видно от исковата молба, както и от приложенията по цитираното по-горе дело /удостоверение за сключен граждански брак и удостоверение за раждане на детето/ е, че ищцата е с имената Ц.Д., съдът намира, че се касае за допусната техническа грешка и същата следва да бъде коригирана по реда на чл. 192 ал.2 от ГПК, като в диспозитива на решението там където е изписано името К. К. следва да се чете Ц.Д. Очевидно е, че грешката е допусната при техническото изписване на името.
	Предвид изложеното,  съдът

Р Е Ш И :

	НА ОСНОВАНИЕ чл. 192 ал.2 от ГПК ИЗВЪРШВА поправка на явни фактически грешки в решение № 175/14.12.2007 г. на РС Левски по гр.д. 20074410100074 по описа на РС Левски както следва:
	На стр. 6 от решението на последния ред, последната дума името К. следва да се чете Ц.
На стр. 7 от решението на ред 1 от горе надолу  първите две думи вместо С.К., следва да се четат Е.Д.
	На стр. 7 от решението на ред 6 от горе на долу – последните две думи вместо “К.С.” следва да се четат Ц.Е.
На ред 7 от горе на долу – първата дума, вместо „К.” следва да се чете Д.
	НАСТОЯЩОТО решение е неразделна част от решение № 175/14.12.2007 г. на РС Левски по гр. д. 20074410100074 по описа на РС Левски за 2007 г..
	РЕШЕНИЕТО подлежи на обжалване пред ПЛЕВЕНСКИ ОКРЪЖЕН СЪД в 14-дневен срок от съобщението до страните, че е изготвено.

					РАЙОНЕН СЪДИЯ: